  Майя Бывальцева 6-тӥ оштолэзе 13 часысен Удмуртиысь кун филармониын Ӟуч кылын шара лыдӟонъя «Усьты ымдэ» («Открой рот») чемпионатлэн быръён люкетэз ортчоз. Со сярысь ужрадэз Ижкарын радъясь Йӧскалык ладӟетъюртлэн пресс-службаез ивортэ. Чемпионатэ 18 ареслэсь бадӟым вань мылкыд карисьёс пыриськыны быгато. Со понна «Лыдӟонъя улосвылкуспо федераци» ассоциацилэн сайтаз . Ужрадлэн куронъёсызъя, пыриськисьёс радъясьёсын быръем текстэз дасяськытэк лыдӟыны кулэ. Жюри лыдӟисьлэсь техниказэ но артистизмзэ дунъя. Каръёсын вормисьёс чемпионатлэн валтӥсь спонсорезлэсь книга кузьым басьтозы. Кылем арын Ижкарын 22 адями быръён люкетаз пыриськиз. Соос рубаи, ӟуч но кунсьӧр авторъёслэсь прозазэс но кылбуръёссэс лыдӟизы. Йылпумъян люкетаз Андрей Вознесенскийлэн кылбуръёсыз чузъяськизы. Вормиз журналист Александр Кириллин. ВАТСАН Шара лыдӟонъя «Усьты ымдэ» чемпионат 2011-тӥ арысен ортчытъяське но кунын литературая ӵектосъёс пӧлысь тужгес трос калыкез огазеясь луэ. 2018-2019 аръёсы сезонын ужрадлэн люкетъёсыз Россиысь 200-лэсь трос каръёсын радъяськозы. 2018-тӥ арысен «Усьты ымдэ» Страсбургын, Парижын, Лондонын но дуннеысь мукет каръёсын ортче. Чемпионатлэн йылпумъян люкетэз туж гужем Москваын луоз. Тегъёс: Лулчеберет Ижкар Удмуртия книгаос Йӧскалыклыдӟетъюрт  